תקנות שיקים ללא כיסוי (סייגים לתחולת החוק) (חרבות ברזל) (הוראת שעה)

{{ח:התחלה}}
{{ח:כותרת|תקנות שיקים ללא כיסוי (סייגים לתחולת החוק) (חרבות ברזל) (הוראת שעה), התשפ״ד–2023}}

{{ח:פתיח-התחלה}}
{{ח:תיבה|ק״ת תשפ״ד, 220|תקנות שיקים ללא כיסוי (סייגים לתחולת החוק)|https://olaw.org.il/takanot/takanot-10854.pdf}}, {{ח:תיבה|1052|תיקון|https://olaw.org.il/takanot/takanot-11022.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק שיקים ללא כיסוי#סעיף 21|סעיף 21(ב)}} {{ח:חיצוני|חוק שיקים ללא כיסוי|לחוק שיקים ללא כיסוי, התשמ״א–1981}} (להלן – החוק), ובאישור ועדת החוקה חוק ומשפט של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|גריעת שיק שסורב|תיקון: תשפ״ד}}
{{ח:תת|(א)}} סורב שיק בחשבונו של יחיד או של תאגיד, ייגרע אותו שיק ממניין השיקים לעניין {{ח:חיצוני|חוק שיקים ללא כיסוי#סעיף 2|סעיף 2(א) לחוק}}, אם היום שבו סורב השיק חל בתקופה שמיום כ״ב בתשרי התשפ״ד (7 באוקטובר 2023), שבו הכריז שר הביטחון על מצב מיוחד בעורף מכוח סמכותו לפי {{ח:חיצוני|חוק ההתגוננות האזרחית#סעיף 9ג|סעיף 9ג(ב) לחוק ההתגוננות האזרחית, התשי״א–1951}}, עד יום ט״ז בחשוון התשפ״ד (31 באוקטובר 2023) (להלן – התקופה הראשונה).
{{ח:תת|(ב)}} סורב שיק בחשבונו של יחיד או של תאגיד שמתקיים בו אחד מהתנאים המפורטים להלן, ייגרע אותו שיק ממניין השיקים לעניין {{ח:חיצוני|חוק שיקים ללא כיסוי#סעיף 2|סעיף 2(א) לחוק}}, אם היום שבו סורב השיק חל בתקופה שמיום י״ז בחשוון התשפ״ד (1 בנובמבר 2023) עד יום י״א בשבט התשפ״ד (21 בינואר 2024) (להלן – התקופה השנייה):
{{ח:תתת|(1)}} מענו הרשום או המען להמצאת דברי דואר לאותו יחיד או תאגיד הרשום ברישומי הבנק, הוא באחד היישובים הכלולים {{ח:חיצוני|חוק דחיית מועדים (הוראת שעה – חרבות ברזל) (חוזה, פסק דין או תשלום לרשות)#תוספת|בתוספת לחוק דחיית מועדים (הוראת שעה – חרבות ברזל) (חוזה, פסק דין או תשלום לרשות), התשפ״ד–2023}};
{{ח:תתת|(2)}} הוא היה נעדר, חטוף או שבוי במהלך התקופה הראשונה או התקופה השנייה, כולה או חלקה;
{{ח:תתת|(3)}} הוא שירת בשירות מילואים בנסיבות חירום או בשירות מילואים במצב מיוחד, לפי {{ח:חיצוני|חוק שירות המילואים#סעיף 8|סעיף 8}} {{ח:חיצוני|חוק שירות המילואים#סעיף 9|או 9 לחוק שירות המילואים, התשס״ח–2008}}, במהלך התקופה הראשונה או התקופה השנייה, כולה או חלקה;
{{ח:תתת|(4)}} הוא אושפז בבית חולים לתקופה של שבעה ימים לפחות בשל פציעה שנגרמה לו במהלך התקופה הראשונה או התקופה השנייה, כתוצאה מפגיעת איבה כהגדרתה {{ח:חיצוני|חוק התגמולים לנפגעי פעולות איבה|בחוק התגמולים לנפגעי פעולות איבה, התש״ל–1970}};
{{ח:תתת|(5)}} קרובו של כל אחד מהמנויים בפסקאות (2) או (4) וכן קרובו של מי שנפטר כתוצאה מפציעה כאמור בפסקה (4) ובן זוגו של מי שמנוי בפסקה (3).
{{ח:תת|(ג)}} תקנת משנה (ב) תחול גם על שיק שסורב שנמשך על חשבון של חברה שיש לה חמישה בעלי מניות לכל היותר אם בעל מניות כאמור הוא יחיד המנוי בתקנת משנה (ב)(1) עד (5) והוא מחזיק ב־50% מאמצעי השליטה בה לפחות, או שותפות רשומה שיחיד המנוי בתקנת משנה (ב)(1) עד (5) משתתף בניהול עסקיה ושולט ב־50% לפחות מנכסיה.
{{ח:תת|(ד)}} המבקש גריעת שיק מהמניין בשל התקיימות התנאים לפי תקנת משנה (ב)(2) עד (5) או תקנת משנה (ג), יפנה בעניין לבנק, אלא אם כן התקיימות התנאים כאמור הובאה לידיעת הבנק במסגרת ביצוע פעולה אחרת; הצהיר המבקש או מי מטעמו כי מתקיימים בו התנאים כאמור, חזקה היא כי התקיימו בו התנאים כל עוד לא הוכח אחרת.
{{ח:תת|(ה)}} בתקנה זו –
{{ח:תת|סוג=הגדרה}} ”אמצעי שליטה“, ”החזקה“ – כהגדרתם {{ח:חיצוני|חוק החברות|בחוק החברות, התשנ״ט–1999}};
{{ח:תת|סוג=הגדרה}} ”מען להמצאת דברי דואר“ – כמשמעותו {{ח:חיצוני|תקנות שיקים ללא כיסוי#סעיף 12|בתקנה 12(א) לתקנות שיקים ללא כיסוי}};
{{ח:תת|סוג=הגדרה}} ”מען רשום“ – כהגדרתו {{ח:חיצוני|תקנות שיקים ללא כיסוי|בתקנות שיקים ללא כיסוי}};
{{ח:תת|סוג=הגדרה}} ”קרוב“ – בן זוג, אח, אחות, הורה, ילד או ילדה;
{{ח:תת|סוג=הגדרה}} ”תקנות שיקים ללא כיסוי“ – {{ח:חיצוני|תקנות שיקים ללא כיסוי|תקנות שיקים ללא כיסוי, התשמ״א–1981}}.

{{ח:סעיף|2|ביטול הגבלה}}
{{ח:תת|(א)}} הגבלה לפי {{ח:חיצוני|חוק שיקים ללא כיסוי#סעיף 2|סעיף 2(א) לחוק}} שהתמלא בה התנאי לפי תקנות אלה – בטלה.
{{ח:תת|(ב)}} על ביטול הגבלה לפי תקנה זו ידווח הבנק לבנק ישראל, ובנק ישראל יעביר לכל בנק את הפרטים בדבר ביטול ההגבלה.

{{ח:סעיף|3|גריעת שיק לעניין הודעה לאדם המבקש להצטרף לחשבון}}
{{ח:ת}} נגרע שיק לפי {{ח:פנימי|סעיף 1|תקנה 1}}, לא יימנה השיק במספר השיקים הנזכרים {{ח:חיצוני|חוק שיקים ללא כיסוי#סעיף 3א1|בסעיף 3א1(ב)(1) לחוק}}.

{{ח:סעיף|4|גריעת שיק לעניין התראה על שיקים שסורבו}}
{{ח:ת}} נגרע שיק לפי {{ח:פנימי|סעיף 1|תקנה 1}}, לא יימנה השיק במספר השיקים הנזכרים {{ח:חיצוני|חוק שיקים ללא כיסוי#סעיף 2|בסעיף 2(א1) לחוק}}.

{{ח:חתימות|י״א בחשוון התשפ״ד (26 באוקטובר 2023)}}
* '''יריב לוין'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]